**Årsmelding Ytre Hobøl Bygdekvinnelag 2015-2016**

Styret har i perioden bestått av:

Leder: Eva Marie Sandberg

Nestleder: Anne Paulshus

Kasserer: Aase Saxebøl

Sekretær: Marit Hoff Lund

Styremedlem: Anne Eva Bjerke

1. varamedlem: Anne Iversen
2. varamedlem: Birthe Haga
3. varamedlem: Liv Haug

Laget har hatt 25 medlemmer

**Styrearbeid**

Det har vært avholdt 4 styremøter og ett uformelt planleggingsmøte i forbindelse med et åpent møte. Det har vært behandlet 26 styresaker. Sakene er for det meste planlegging av forestående medlemsmøter og andre arrangementer vi har stått for.

**Medlemsmøter**

24. november på Fossnes. 60 deltakere.

Dette var et felles arrangement med Ytre Hobøl Vevstue i forbindelse med at vevstua fylte 30 år. Møtet var åpent for alle. Vevstua hadde utstilling i Store salen. Bygdekvinnelaget laget eplesyltetøy av epler som var plukket på Vestre Bråte, og så laget vi lefser og flatbrød. Folk fikk smaksprøver av både flatbrød, lefser og syltetøy. Syltetøyet solgte vi i små glass.

10. desember på Fossnes. 14 medlemmer.

Julemøte med julegrøt, høytlesning, quiz og prat rundt bordet.

14. januar hos Eva Marie Sandberg. 16 medlemmer.

Hyggemøte med mye god mat. Det var høytlesning, sang og quiz. Og tilslutt julelotteri.

10. mars på Fossnes. Åpent møte med 29 deltakere.

Kristin Jørgenvåg hold kåseri om ”Redesign av klær”. Det var svært inspirerende og morsomt, og mange fikk gode ideer. Det ble også bestemt å holde kurs med Jørgenvåg som instruktør.

14. april hos Ingrid Aas på Narvestad. 15 medlemmer.

Tema var førstehjelp. Melinda Suter fra Mysen Røde Kors Hjelpekorps viste oss førstehjelp, og tok spesielt for seg praktiske ting rundt trafikkulykker og hjerte/lungeredning. Svært lærerikt.

19. mai på Fossnes. 13 medlemmer + 2 kommende medlemmer.

Temaet var å lage dekorasjoner med naturmaterialer. Peggy viste oss hvordan vi kunne gjøre, og lærte oss lure knep.

8. juni hos Mary Lee. 28 personer (medlemmer med storfamilier)

Grøtmøte. Dette var som vanlig et hyggemøte og sommeravslutningen vår.

Folk koste seg med mat og hyggelig samvær.

8. september hos Liv Haug. 16 medlemmer.

Dette var et møte uten noe spesielt tema. Men Eva hadde mye informasjon å komme med. Og så var det litt høytlesning og sang.

**Bygda i Bevegelse og Ville Vekster**

I forbindelse med at NBK ønsker å sette fokus på å få bygdefolk ut på tur i naturen, har vi arranger 3 turer i nærmiljøet som er åpne for alle. Temaet Ville Vekster har vi integrert i disse turene. Arrangementene er støttet økonomisk av NBK og Gjensidige-stiftelsen.

Vårtur 4. april Fra Fossnes til Vestre Bråte. 26 deltakere.

Det var natursti underveis som deltakerne besvarte gruppevis. Premie til vinnerne.

Vi hadde fyrt opp den store utegrillen og serverte deltakerne bålmat. Det var svært populært!

Sommertur 21. august til Askerødtjernet. 27 deltakere.

Deltakerne kunne velge mellom lang, halvlang eller kort tur. Vi serveerte smaksprøver av ”Grønn nytelse” og brenneslete.

Tyttebærtur 11. september i Skistadskogen. 16 deltakere.

Deltakerne var i alder 9 år – 91 år! Vi plukket tyttebær først, etterpå var det fyr på bålpanna hvor vi grilla pølser og kokte bålkaffe. Og til dessert var det trollkrem!

**Andre arrangementer og kurs som laget har deltatt aktiv på.**

* Opplæring i tradisjonsmat i 6. klasse på Ringvoll skole. Fårikål og Tilslørte bondepiker.
* Strikkeopplæring i 4. klasse på Ringvoll skole.
* Glimt-Hagen 4h høstfest. Arrangert serveringen sammen med Øvre Hobøl Bk.
* Tv-aksjonen, bøssebærere.
* Bakt 150 pakker møljebrød for salg på Vestre Bråte
* Førjulstreff på Vestre Bråte. Solgt møljebrød. Solgt loddene i lotteriet. Solgt eplesyltetøy med epler fra Vestre Bråte.
* Bygdedag på Vestre Bråte, 14. juni. Aktivitet for barn: kjevle og steike lefser. Solgt loddene i lotteriet.
* Kjerringtorget på Elvestad, 20. august Vaffelsteiking, kaffekoking og -salg.
* Deltatt på styresamling i Østfold BK 19. november 2015.
* Deltatt med 3 medlemmer på Inspirasjonsseminar i NBK på Lillehammer
* Deltatt med 13 medlemmer på Inspirasjonsseminar arrangert av ØBK 10. februar.
* Deltatt på årsmøtet i Østfold BK.
* Hjelper til med stell av Prestegårdshagen.
* Vevstua bidrar med dugnadsarbeid på Vestre Bråte: Steller hagen, baker 72 brød i bakerovnen på bygdedagen og koker risgrøt på julemessa.

**Representasjon**

Valgkomiteen i ØBK:

Torill Haglerød med vara Eva Marie Sandberg. Eva har møtt på møte.

Styret i ØBK:

1. vararepresentant Anne Paulshus. Anne møter på alle styremøter og på årsmøtet i NBK.

2. vararepresentant Marit Hoff Lund

Fossnes Grendehus SA:

Eva Marie har i mange år og frem til februar 2016 vært i valgkomiteen til styret i Fossnes.

**Internett og lagsavis**

* Hjemmesiden til NBK har vært inaktiv det siste året.
* Facebook. Det legges ut bilder og kommentarer fra lagets arrangementer. Vi har 110 personer som liker oss på Facebook.
* I Røra som er lagets interne avis, blir det jevnlig skrevet aktuelle artikler av Ingrid Aas. Ingrid leser dette opp på medlemsmøtene.